ddrg/super_eurlex huggingface dataset:
1.

Ak: a) sa podnik zmluvného štátu priamo alebo nepriamo podieľa na vedení, kontrole alebo kapitáli podniku iného zmluvného štátu, alebo b) sa rovnaké osoby priamo alebo nepriamo podieľajú na vedení, kontrole alebo kapitáli podniku jedného zmluvného štátu a podniku druhého zmluvného štátu, a v oboch prípadoch sú dané alebo uložené podmienky medzi týmito dvoma podnikmi v ich obchodných alebo finančných vzťahoch, ktoré sa líšia od podmienok, ktoré by boli dané medzi nezávislými podnikmi, potom akékoľvek zisky, ktoré by pri neexistencii týchto podmienok vznikli jednému z týchto podnikov, ale z dôvodu týchto podmienok nevznikli, možno zahrnúť do ziskov toho podniku a príslušne zdaniť.
(1)

S riadením centralizovaného colného konania, ktoré sa môže spájať so zjednodušeniami colných formalít, ak sa colné vyhlásenie na prepustenie tovaru do voľného obehu podáva v jednom členskom štáte, ale tovar sa predkladá colným orgánom v inom členskom štáte, sú spojené administratívne výdavky v oboch členských štátoch. To oprávňuje na čiastočné prerozdelenie nákladov na výber, ktoré sa ponechávajú pri odvedení tradičných vlastných zdrojov do rozpočtu Spoločenstva v súlade s nariadením.
Na dôkaz toho podpísaní splnomocnení zástupcovia vlád členských štátov, ktorí sa zišli na zasadnutí Rady, podpísali túto dohodu.

V Bruseli štvrtého mája dvetisícjedenásť.

For the Government of Ireland

For the Government of the United Kingdom of Great Britain and Northern Ireland
Úradný vestník L 104 , 28/04/1977 S. 0040 - 0040



Rozhodnutie zástupcov vlád členských štátov z 5. apríla 1977 o dočasnom umiestnení Dvora audítorov (77/323/EHS, Euratom, ESUO) ZÁSTUPCOVIA VLÁD ČLENSKÝCH ŠTÁTOV, so zreteľom na Zmluvu o založení spoločnej Rady a spoločnej Komisie Európskych spoločenstiev a najmä na jej článok 37, so zreteľom na rozhodnutie zástupcov vlád členských štátov z 8. apríla 1965 o dočasnom umiestnení určitých inštitúcií a oddelení spoločenstiev [1], najmä na jeho článok 10, so zreteľom na stanovisko Komisie, keďže bez toho, aby bolo dotknuté uplatňovanie článku 77 Zmluvy o založení Európskeho spoločenstva pre uhlie a oceľ, článku 216 Zmluvy o založení Európskeho spoločenstva a článku 189 Zmluvy o založení Európskeho spoločenstva pre atómovú energiu je nevyhnutné prijať dojednania na dočasné pracovisko Dvora audítorov, zriadeného zmluvou z 22. júla 1975, ktorou sa menia a dopĺňajú určité ustanovenia o financiách Zmlúv o založení Európskych spoločenstiev a Zmluvy o založení spoločnej Rady a spoločnej Komisie Európskych spoločenstiev, ROZHODLI: Článok 1 Dvor audítorov sa umiestni v Luxemburgu, čo bude jeho dočasné pracovisko v zmysle rozhodnutia zástupcov vlád členských štátov z 8. apríla 1965 o dočasnom umiestnení určitých inštitúcií a oddelení spoločenstiev. Článok 2 Toto rozhodnutie nadobúda účinnosť v ten istý deň ako zmluva z 22. júla 1975, ktorou sa menia a dopĺňajú určité ustanovenia o financiách Zmlúv o založení Európskych spoločenstiev a Zmluvy o založení spoločnej Rady a spoločnej Komisie Európskych spoločenstiev. V Luxemburgu 5. apríla 1977 Predseda D. Owen [1] Ú. v. ES L 152, 13.7.1967, s. 18. --------------------------------------------------
Úradný vestník L 239 , 22/09/2000 S. 0439 - 0439



Rozhodnutie výkonného výboru zo 14. decembra 1993 o Finančnom nariadení o nákladoch inštalácie a prevádzky Schengenského informačného systému (SIS) (SCH/Com-ex (93)16) VÝKONNÝ VÝBOR, so zreteľom na článok 132 Dohovoru, ktorým sa vykonáva Schengenská dohoda, so zreteľom na články 92 a 119 vyššie uvedeného dohovoru, ROZHODOL TAKTO: Priložené finančné nariadenie o inštalačných nákladoch a nákladoch technickej podpory prevádzky Schengenského informačného systému (C.SIS) sa týmto schvaľuje [1]. Toto rozhodnutie nadobudne účinnosť po tom, čo všetky zmluvné štáty k vykonávaciemu dohovoru oznámia, že bol ukončený postup vyžadovaný ich právnym poriadkom na to, aby tieto rozhodnutia boli záväzné na ich území. V Paríži 14. decembra 1993 Predseda A. Lamassoure [1] Aktualizovaná verzia: pozri SCH/Com-ex (97) 35. --------------------------------------------------
Úradný vestník L 239 , 22/09/2000 S. 0427 - 0427



Rozhodnutie výkonného výboru zo 14. decembra 1993 o zlepšení praktickej súdnej spolupráce v boji proti obchodovaniu s drogami (SCH/Com-ex(93)14) VÝKONNÝ VÝBOR, so zreteľom na článok 132 Dohovoru, ktorým sa vykonáva Schengenská dohoda, ďalej len "Schengenský dohovor", so zreteľom na články 48 až 53 a 70 až 76 vyššie uvedeného dohovoru, ROZHODOL TAKTO: S cieľom zlepšenia praktickej súdnej spolupráce v boji proti obchodovaniu s drogami sa zmluvné strany zaväzujú, že ak dožiadaná strana nehodlá vybaviť žiadosť o vzájomnú pomoc, alebo hodlá vybaviť iba jej časť, bude informovať žiadajúcu stranu o dôvodoch svojho zamietnutia a tam, kde je to možné, o podmienkach, ktoré treba splniť pred tým, než sa takáto žiadosť môže vybaviť. Toto rozhodnutie nadobudne účinnosť po tom, čo všetky štáty ako strany Schengenského dohovoru oznámia, že postupy vyžadované ich právnymi systémami na nadobudnutie záväznosti týchto rozhodnutí na ich území boli ukončené. V Paríži 14. decembra 1993 Predseda A. Lamassoure --------------------------------------------------
Úradný vestník L 239 , 22/09/2000 S. 0166 - 0167



Rozhodnutie výkonného výboru z 21. novembra 1994 o obstarávaní spoločných vstupných a výstupných pečiatok [SCH/Com-ex (94) 16 rev] VÝKONNÝ VÝBOR, so zreteľom na článok 132 Dohovoru, ktorým sa vykonáva Schengenská dohoda, so zreteľom na článok 6 uvedeného dohovoru,berie na vedomie a schvaľuje dokument SCH/I-Front (94) 43 a ROZHODOL TAKTO: Obstarávanie spoločných vstupných a výstupných pečiatok zmluvnými stranami sa uskutoční v súlade so zásadami ustanovenými v dokumente SCH/Gem-Handb (93) 15 [1]. V Heidelbergu 21. novembra 1994 Predseda Bernd Schmidbauer [1] Dôverný dokument. Pozri SCH/Com-ex (98) 17. -------------------------------------------------- SCH/I-Front (94) 43 Obstarávanie spoloČných vstupných a výstupných peČiatok Zmluvné strany použijú technické údaje na výrobu spoločných vstupných a výstupných pečiatok zo 17. septembra 1993 [SCH/Gem-Handb (93) 15] ako základ pre obstarávanie pečiatok osvedčujúcich vstup a výstup cez vonkajšie hranice na schengenské územie. Tieto špecifikácie konkrétne ustanovujú, že sa majú použiť pečiatky s dvojfarebným atramentom. Výnimočne je možné použiť aj tie spoločné vstupné a výstupné pečiatky využívajúce jedinú farbu, ktoré už boli vyrobené a distribuované hraničným orgánom, a to až dovtedy, kým sa náležito nenahradia. Náhradné pečiatky musia byť v každom prípade dvojfarebné. --------------------------------------------------
Úradný vestník L 239 , 22/09/2000 S. 0165 - 0165



Rozhodnutie výkonného výboru z 21. novembra 1994 o zavedení elektronického spôsobu konzultácií s ústrednými orgánmi uvedenými v článku 17 ods. 2 dohovoru [SCH/Com-ex (94) 15 rev.] VÝKONNÝ VÝBOR, so zreteľom na článok 132 Dohovoru, ktorým sa vykonáva Schengenská dohoda, so zreteľom na článok 17 ods. 2 uvedeného dohovoru, ROZHODOL TAKTO: 1. Pri vykonávaní ustanovení vzťahujúcich sa na vydávanie víz sa uplatní elektronický spôsob konzultácií s ústrednými orgánmi ostatných zmluvných strán pri vydávaní víz podľa zásad ustanovených v dátovom slovníku pripojenom k tomuto rozhodnutiu (SCH/II-VISION (93) 20 rev. 3 [1] s účinnosťou odo dňa nadobudnutia platnosti Dohovoru, ktorým sa vykonáva Schengenská dohoda. Ak by niektoré zmluvné strany nesplnili technické požiadavky na uplatňovanie elektronického spôsobu po zavedení vykonávacieho dohovoru do platnosti, údaje, ktoré sú predmetom konzultácií, sa budú týmto zmluvným stranám prenášať tradičným spôsobom v súlade s ustanoveniami spoločných konzulárnych pokynov. 2. Výkonný výbor vyzýva zmluvné strany, aby čo najskôr vytvorili technické podmienky potrebné na uplatňovanie elektronického spôsobu. 3. Pokiaľ nebude dostupná sieť SIRENE (druhá fáza) plánovaná na prenos údajov, ktoré sú predmetom konzultácií, keď sa uvedené procesné zásady začnú uplatňovať, príslušné zmluvné strany prijmú potrebné opatrenia na zabezpečenie možnosti prenosu údajov prostredníctvom verejných liniek. Zmluvné strany zaručia pri prenose údajov primeranú úroveň bezpečnosti. 4. Každá zmluvná strana znáša náklady vynaložené na požadované zariadenia na elektronický spôsob konzultácií vo svojej krajine. Dvanásť mesiacov po uvedení systému do prevádzky prerokujú zmluvné strany všetky kompenzačné platby za prenos údajov, berúc do úvahy zásadu zodpovednosti toho, kto náklady spôsobil. V tejto súvislosti zohľadnia zmluvné štáty aj to, že pri postupe konzultácií zabezpečuje dožiadaný štát oprávnené bezpečnostné záujmy žiadajúceho štátu. Zmluvné strany zaznamenajú náklady spôsobené prevádzkou postupu konzultácií od dátumu, ku ktorému bol systém uvedený do prevádzky a predložia prehľad týchto nákladov najneskôr do dvanástich mesiacov. V Heidelbergu 21. novembra 1994 Predseda Bernd Schmidbauer [1] Tajný dokument. --------------------------------------------------
Úradný vestník L 239 , 22/09/2000 S. 0176 - 0179



Rozhodnutie výkonného výboru z 20. decembra 1995 o urýchlenej výmene štatistických a špecifických údajov medzi schengenskými štátmi o možných zlyhaniach na vonkajších hraniciach (SCH/Com-ex (95) 21) VÝKONNÝ VÝBOR, so zreteľom na článok 132 Dohovoru, ktorým sa vykonáva Schengenská dohoda, so zreteľom na články 7 a 131 uvedeného dohovoru, ROZHODOL TAKTO: Schengenské štáty si čo najrýchlejšie vymenia štatistické a špecifické údaje odhaľujúce akékoľvek možné zlyhania na vonkajších hraniciach. Schengenské štáty oznámia predsedajúcej krajine prostredníctvom generálneho sekretariátu akékoľvek špecifické údaje, ktoré by mohli mať. Podskupina pre hranice preskúma tieto údaje na každom zasadnutí a predloží praktické riešenia. V Ostende 20. decembra 1995 J. Vande Lanotte predseda -------------------------------------------------- SCH/I-Front (95) 45 rev. 2 corr. OZNÁMENIE CENTRÁLNEJ SKUPINE Ako vyplýva z mandátu, ktorý udelil výkonný výbor centrálnej skupine 24. októbra 1995, bolo Podskupine pre hranice uložené preskúmať problémy zistené v súvislosti s kontrolami na vonkajších hraniciach. Za týmto účelom bol, na základe práce CIREFI pri vykonávaní článku 7 Schengenského dohovoru a kvôli priradeniu vecného obsahu ustanoveniam bodu 4.1 spoločnej príručky, vypracovaný štatistický nástroj. Každý štát sa zaväzuje predložiť schengenskému sekretariátu štatistické informácie, ktoré umožňujú lepšie monitorovanie a informácie o javoch migrácie vo forme priložených tabuliek do tridsiatich dní od ich zhromaždenia. Schengenský sekretariát dostal pokyn predložiť okamžite tieto informácie všetkým schengenským štátom. Schengenský sekretariát v spojení s FMAD (vyslaní úradníci) usporiada informácie. FMAD môže v mene predsedajúcej krajiny vykonať počiatočnú analýzu problémov, ktoré sa môžu objaviť pri skúmaní takýchto informácií. Každý členský štát si tiež ponecháva právo formulovať otázky, o ktorých si myslí, že by mali byť preskúmané. Súčasne s predložením štatistických informácií musí každý členský štát oznámiť informácie o súčasných ťažkostiach pri vykonávaní kontrol na vonkajších hraniciach; tieto informácie môžu byť tiež analyzované v súlade s opatreniami uvedenými v predchádzajúcom odseku. Za týmto účelom vnútroštátne orgány schengenských štátov, ktoré konajú prostredníctvom svojich ministerstiev zodpovedných za kontroly na vonkajších hraniciach a prostredníctvom styčných úradníkov – pokiaľ dvojstranné dohody o dočasnom vyslaní úradníkov umožňujú takéto povinnosti – majú zhromaždiť všetky informácie o špecifických problémoch vznikajúcich na vonkajších hraniciach, ktoré by naznačovali nefunkčnosť na úrovni hraničnej kontroly. Vnútroštátne orgány majú zhrnúť a analyzovať tieto informácie a informovať predsedajúcu krajinu prostredníctvom sekretariátu. Každé zasadanie Podskupiny pre hranice musí venovať bod svojho programu akýmkoľvek pripomienkam k týmto štatistikám a týmto problémom. +++++ TIFF +++++ +++++ TIFF +++++ --------------------------------------------------
Úradný vestník L 239 , 22/09/2000 S. 0175 - 0175



Rozhodnutie výkonného výboru z 5. mája 1995 o spoločnej vízovej politike Rozhodnutie uvedené v zápisnici zo zasadania výkonného výboru konaného v Bruseli 28. apríla 1995 (SCH/Com-ex (95) PV 1 rev.) 8. Ostatné úlohy Vízová politika vo vzťahu k Indonézii Výkonný výbor opätovne preskúmal bod vízovej politiky vo vzťahu k Indonézii, ktorý sa objavil v agende kontrolného výboru a súhlasil s nasledujúcim riešením, ktoré by sa uplatňovalo dočasne a výnimočne: 1) Žiadosti o víza podané Indonézanmi, ktorí vyhlásili, že majú v úmysle vstúpiť alebo prechádzať cez štátne územie Portugalska - budú podliehať predchádzajúcim konzultáciám; Indonézania môžu vstúpiť na portugalské územie, iba ak obdržali úradné povolenie od portugalského štátu. 2) Žiadosti o víza podané Indonézanmi, ktorí vyhlásili, že nemajú v úmysle vstúpiť alebo prechádzať cez štátne územie Portugalska - nevyžadujú si predchádzajúcu konzultáciu. V takýchto prípadoch na zabezpečenie toho aby Indonézania nemohli voľne cestovať do Portugalska, vydajú ostatné schengenské štáty týmto štátnym príslušníkom víza s obmedzenou územnou platnosťou oprávňujúce držiteľa vstúpiť na územie jednej alebo niekoľkých zmluvných strán s výnimkou územia Portugalska. Výkonný výbor by opätovne preskúmal túto otázku na konci roka. --------------------------------------------------
Úradný vestník L 239 , 22/09/2000 S. 0440 - 0440



Rozhodnutie výkonného výboru z 25. apríla 1997 o uzatvorení zmluvy na predbežnú štúdiu o SIS II (SCH/Com-ex (97) 2 rev 2) VÝKONNÝ VÝBOR, so zreteľom na článok 132 Dohovoru, ktorým sa vykonáva Schengenská dohoda, so zreteľom na rozhodnutie prijaté na zasadaní konanom v Luxemburgu 19. decembra 1996 pre vytvorenie druhej generácie SIS, SIS II, ktorá by nemala umožňovať iba integráciu všetkých schengenských štátov, ale mala by obsahovať nové funkcie, keďže vytvorenie SIS II zahŕňa realizáciu predbežnej štúdie na definovanie architektúry nového systému a keďže za týmto účelom musí byť začatý postup v súlade s nariadením 92/50/EHS z 19. júna 1992 týkajúcim sa postupov uzatvárania zmlúv na verejné služby, ROZHODOL TAKTO: 1. Portugalsku sa týmto ukladá úzko spolupracovať s ostatnými schengenskými štátmi na uzatvorení zmluvy o predbežnej štúdii na SIS II začatím postupu v súlade s nariadením 92/50/EHS z 19. júna 1992 týkajúcim sa koordinácie postupov uzatvárania zmlúv na verejné služby, a v súlade s uplatniteľným portugalským právom. 2. Portugalsko sa týmto poveruje koordináciou a rozpočtovým riadením tohoto projektu, v úzkej spolupráci s ostatnými schengenskými štátmi. 3. Vyhotoví sa finančné nariadenie na úpravu všetkých rozpočtových otázok týkajúcich sa predbežnej štúdie o SIS II; toto nariadenie by malo poskytovať Portugalsku všetky právne a finančné záruky. 4. Vyhotoví sa administratívne nariadenie na jasné vymedzenie právomocí a povinností všetkých zainteresovaných strán, menovite obstarávateľa, schengenské štáty a Schengenský sekretariát. 5. Schengenský sekretariát bude koordinovať tento projekt, vrátane administratívneho riadenia a koordinácie medzi rôznymi schengenskými pracovnými skupinami, v úzkej spolupráci s projektovým manažérom a vedúcim rozpočtového riadenia. 6. Výkonný výbor týmto udeľuje Centrálnej skupine mandát na dohľad nad postupom, konkrétnejšie s ohľadom na: a) špecifikácie pre predbežnú štúdiu o SIS II a oznámenie o výzve na predloženie súťažných ponúk; b) finančné nariadenie a administratívne nariadenia. V Lisabone 25. apríla 1997 predseda Francesco Seixas da Costa --------------------------------------------------
Úradný vestník L 239 , 22/09/2000 S. 0187 - 0187



Rozhodnutie výkonného výboru z 15. decembra 1997 o vykonaní jednotnej akcie, ktorá sa týka jednotného formátu povolení na pobyt (SCH/Com-ex (97) 34 rev.) VÝKONNÝ VÝBOR, so zreteľom na článok 132 ods. 2 Dohovoru, ktorým sa vykonáva Schengenská dohoda podpísaná v Schengene 19. júna 1990 (ďalej len "schengenský dohovor"), so zreteľom na článok 134 uvedeného dohovoru, so zreteľom na rozhodnutie centrálnej skupiny zo 14. mája 1997, pripomínajúc výsledok zasadnutia centrálnej skupiny z 28. októbra 1997, ROZHODOL TAKTO: Schengenské štáty sa snažia o čo najskoršie vykonávanie jednotnej akcie zo 16. decembra 1996, ktorá sa týka jednotného formátu povolení na pobyt (97/11/SVV jednotná akcia, uverejnené v Ú. v. ES L 7, 10.1.1997, s. 1), ak je to nevyhnutné jej postupným zavádzaním, do konca prechodných období ustanovených v jednotnej akcii. Vo Viedni 15. decembra 1997 K. Schlögl predseda --------------------------------------------------
Úradný vestník L 239 , 22/09/2000 S. 0441 - 0441



Rozhodnutie výkonného výboru zo 7. októbra 1997 o príspevkoch Islandu a Nórska na náklady inštalácie a prevádzky C.SIS [SCH/Com-ex (97) 18] VÝKONNÝ VÝBOR, so zreteľom na článok 132 Dohovoru, ktorým sa vykonáva Schengenská dohoda, so zreteľom na články 92 a 119 vyššie uvedeného dohovoru, so zreteľom na články 2 a 3 Dohody o spolupráci medzi zmluvnými stranami Schengenskej dohody a Schengenského dohovoru, Islandskou republikou a Nórskym kráľovstvom, ROZHODOL TAKTO: 1. Príspevky Islandu a Nórska, ďalej len štáty dohody o spolupráci, na náklady inštalácie a prevádzky C.SIS: Príspevky štátov dohody o spolupráci budú zodpovedať ich podielu na celkovom hrubom domácom produkte zmluvných strán a štátov dohody o spolupráci. Príspevky zmluvných strán budú vypočítané podľa článku 119 ods. 1 Schengenského dohovoru. 2. Metóda výpočtu: - príspevky Islandu a Nórska budú vypočítané prostredníctvom porovnania hrubého domáceho produktu všetkých zmluvných strán a štátov dohody o spolupráci. - príspevky od zmluvných strán, ktoré sú členskými štátmi EÚ budú vypočítané na základe zhodnotenia daňového základu pridanej hodnoty podľa článku 119 ods. 1, veta 2 Schengenského dohovoru po odpočítaní príspevkov Islandu a Nórska. 3. Termín platby príspevkov severských štátov sa stanoví na 1. januára 1997. Vo Viedni 7. októbra 1997 Predseda K. Schlögl --------------------------------------------------
Úradný vestník L 171 , 17/06/1998 S. 0030 - 0030



Konferencia predstaviteľov vlád členských štátov rozhodnutie predstaviteľov vlád členských štátov z 27. mája 1998 o vymenovaní členov Súdu prvého stupňa Európskych spoločenstiev (98/380/ES, ESUO, Euratom) PREDSTAVITELIA VLÁD ČLENSKÝCH ŠTÁTOV EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva a najmä na jej článok 168a, so zreteľom na Zmluvu o založení Európskeho spoločenstva uhlia a ocele a najmä na jej článok 32d, so zreteľom na Zmluvu o založení Európskeho spoločenstva pre atómovú energiu a najmä na jej článok 140a, so zreteľom na rozhodnutie Rady 88/591/ESUO, EHS, Euratom z 24. októbra 1988 o zriadení Súdu prvého stupňa Európskych spoločenstiev [1], keďže úradovanie pánov Josefa Aziziho, Cornelisa Paulusa Brieta, Marca Jaegera, Andreasa Kalogeropoulosa, Koenraada Lenaertsa, Ruia Manuels Gensa De Moura Ramosa, pani Virpi Tiiliovej a pána Bo Vesterdorfa sa končí 31. augusta 1998; keďže na obdobie od 1. septembra 1998 do 31. augusta 2004 by sa mali čiastočne novo dosadiť do úradu členovia Súdu prvého stupňa; keďže na doplnenie čiastočného nového obsadenia Súdu prvého stupňa je v neskoršom termíne potrebné vymenovať sudcu, PRIJALI TOTO ROZHODNUTIE: Článok 1 Na obdobie od 1. septembra 1998 do 31. augusta 2004 sa za členov Súdu prvého stupňa vymenovávajú:: pán Josef Azizi, pán Marc Jaeger, pán Koenraad Lenaerts, pán Rui Manuel Gens De Moura Ramos, pani Virpi Tiiliová, pán Bo Vesterdorf, pán Michael Vilaras. Článok 2 Toto rozhodnutie sa uverejní v Úradnom vestníku Európskych spoločenstiev. V Bruseli 27. mája 1998 Predseda S. Wall [1] Ú. v. ES L 319, 25.11.1988, s. 1. Korigendum: Ú. v. ES C 215, 21.8.1989, s. 1. Rozhodnutie naposledy zmenené a doplnené rozhodnutím 95/1/Euratom, ESUO, ES upravujúcim nástroje týkajúce sa pristúpenia nových členských štátov k Európskej únii (Ú. v. ES L 1, 1.1.1995, s. 1). --------------------------------------------------
Úradný vestník L 239 , 22/09/2000 S. 0202 - 0202



Rozhodnutie výkonného výboru z 16. septembra 1998 o zaslaní spoločnej príručky kandidátskym štátom EÚ (SCH/Com-ex (98) 35 rev. 2) VÝKONNÝ VÝBOR, so zreteľom na článok 132 Dohovoru, ktorým sa vykonáva Schengenská dohoda, keďže schengenské acquis má byť začlenené do rámca Európskej únie podľa príslušného protokolu k Amsterdamskej zmluve; keďže podľa článku 8 uvedeného protokolu kandidátske štáty musia prijať schengenské acquis v úplnom rozsahu a keďže tieto krajiny musia byť primerane na tento účel pripravené; keďže najmä Spoločná príručka pre kontroly na vonkajších hraniciach predstavuje dôležitú súčasť schengenského acquis a štáty, s ktorými sa vedú osobitné rokovania o pristúpení, musia byť informované o nej už teraz, aby sa mohli pripraviť na prijatie acquis; keďže na tento účel má byť Spoločná príručka pre kontroly na vonkajších hraniciach, s výnimkou určitých príloh, spolu s inými dokumentmi zaslaná týmto štátom aj napriek skutočnosti, že ide o dôverné dokumenty; keďže môže byť tiež potrebné zasielanie verejných rozhodnutí a deklarácií výkonného výboru, ROZHODOL TAKTO: 1. Úradujúci predsednícky štát môže zaslať Spoločnú príručku pre kontroly na vonkajších hraniciach bez príloh 6b, 6c a 14b kandidátskym štátom, s ktorými sa vedú osobitné rokovania o ich vstupe do Európskej únie. 2. Centrálna skupina je splnomocnená rozhodnúť v individuálnom prípade o zaslaní ostatných dôverných dokumentov týmto štátom. 3. Pri zasielaní, ako je uvedené v odseku 1 a 2, sa musí uviesť, že ide o dôverný dokument. Štát, ktorý obdrží Spoločnú príručku pre kontroly na vonkajších hraniciach alebo akýkoľvek iný dôverný dokument, sa musí zaviazať, že s ním bude nakladať ako s dôverným dokumentom. 4. Okrem toho, úradujúci predsednícky štát môže zaslať verejné rozhodnutia a deklarácie výkonného výboru a ostatné dokumenty, ktoré nemajú charakter dôverných dokumentov, štátom a iným subjektom na vnútorné použitie, pokiaľ sa preukáže oprávnený záujem. V Königswinter 16. septembra 1998 Predseda Predseda M. Kanther --------------------------------------------------